**Speranță**

*Andone Georgeta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și maci, și liliac și flori de soc,

Le-am strâns într-un mănunchi,

Pe toate la un loc.

Ca să le am atunci când bruma va cădea,

Și când sosi-va iarna în împărăția mea.

Iar când la geam ghirlande

Și flori de gheață ori fi

Și nici un om n-oi vede pe străzile pustii,

Mă voi uita la ele, aminte să-mi aduc,

De vara cea fierbinte, de glas frumos de cuc.

Chiar de vor fi și ele uscate într-un buchet,

Am să le văd frumoase, cu ochii de poet,

Și-mi voi aduce aminte, de zilele de mai,

Și-mi fac ușor cu gândul, un colțișor de rai.

Ș-așa va trece iarna, scriind câte un vers,

Și multe, și mărunte, le-nvăț ușor din mers,

Căci nu vreau gânduri multe, să am în capul meu,

Las viața să-mi arate, ce-i bine și ce-i rău.

Și iarăși primăvara, din nou când va venii,

Și când în curtea casei, a flori va mirosi,

Mă scutur, îmi las haina și-mi pun fularu-n cui,

Îmi iau visele cu mine și plec din nou hai-hui.